Pivac pak Gatland in sy eerste stryd | Netwerk24
06 Junie 2019 11:41
Die Sesnasies en Grand Slam-wenner Wallis kom in November vanjaar teen die Barbarians in 'n geskiedkundige dubbeldoor van wedstryde in die Principality-stadion in Cardif te staan.
Wayne Pivac. Foto: Getty Images
Warren Gatland. Foto: Getty Images
Warren Gatland sal die Barbarians afrig in wat Wayne Pivac se eerste wedstryd in beheer as Wallis se afrigter sal wees ná die Wêreldbeker-toernooi in Japan.
Die Barbarians-vrouespan kom ook top 30 November teen Wallis se vrouespan te staan.
Gatland is verheug dat hy die uitnodigingspan kan brei ná sy termyn as Wallis-afrigter by die Wêreldbeker-toernooi tot 'n einde kom, berig die BBC.
"Hierdie wedstryd het groot betekenis. Wallis was my huis vir die laaste 12 jaar en ek het my tyd hier geniet. Ons het baie sukses met Wallis gehad en ons is in 'n belangrike jaar wat op 'n Wêreldbeker-toernooi uitloop.
"Om 'n geleentheid te hê om na die WB-toernooi na Cardiff terug te keer is ongelooflik en ek sien uit na die geleentheid om die Barbarians af te rig in wat ek glo die beste stadion in die wêreld is en die beste ondersteuners in die wêreld het," het hy gesê.
Pivac het op sy beurt gesê hy sien daarna uit om sy loopbaan met Wallis tuis in Cardiff te begin in wat 'n spesiale wedstryd gaan wees.
"Dis 'n geleentheid vir ons as afrigters om 'n groep byeen te kry voor die  Sesnasies-reeks en dit gaan 'n lekker dag vir die ondersteuners wees," het Pivac gesê. – Sportredaksie